Euskara Departamenduak kudeatzen dituen programaren kontura emango diren dirulaguntzak, 2021eko deialdia

Udalbatzak 2015eko otsailaren 26an onartu zituen Euskara Sailak kudeatutako programen kontura dirulaguntzak emateko oinarri arautzaileak (GAO, 2015eko martxoaren 4koa, 42 zk.) 
Era berean, 2020-2022 ekitaldietarako onartutako dirulaguntzen Plan Estrategikoan (GAO, 2020ko otsailaren 3koa, 21 zk) jasota dago Euskara arloan dirulaguntzak ematea. 
Hala, Euskara Batzordearen irizpena kontuan harturik, Tokiko Gobernu Batzarrak, 2020ko otsailaren 11n eginiko bileran, dirulaguntza deialdi hau egitea erabaki zuen 

ERABAKIA:

Lehenengoa. Honako dirulaguntza hauek emateko 2021eko deialdia onartzea:
· Errotuluak, irudi korporatiboa eta web gunea euskaraz jartzen dituzten entitateei dirulaguntzak.
· Euskara ikasteko dirulaguntzak.
Bigarrena. Finantziazioa
Finantziazioa 2021eko aurrekontuetan 83, eta 104 kodea duten diru-atalen kontura egingo da, eta guztira 7.775 eurokoa izango da.
Hirugarrena. Eskaerak aurkezteko epea.	
Deialdi honetan aurreikusitako dirulaguntzak jasotzeko eskabideak deialdia Gipuzkoako Aldizkari Ofizialean argitaratzen den hurrengo egunetik aurrera aurkeztu daitezke. Ikastaroen kasuan, ikastaroa bukatu eta hurrengo hilabetean aurkeztu beharko dira eskabideak. Errotulu eta webguneetarako eskabidea, berriz, hizkuntzaren aldetik testua zuzena dela ziurtatzeko errotulua jarri aurretik egin behar da, betiere 2021eko urtearen barnean.
	Erabaki hau behin betikoa da eta amaiera ematen dio administrazio bideari.
	Interesatuek erabaki honen aurka zuzenean Administrazioarekiko Auzi Errekurtsoa aurkez dezakete Administrazioarekiko Auzietako Donostiako Epaitegietan, argitaratu eta biharamunetik hasita bi hilabeteko epean.
	Hala ere, partikularrek aukera dute horren aurretik Berraztertzeko Hautazko Errekurtsoa aurkezteko Gobernu Juntari, argitaratu eta biharamunetik hasita hilabeteko epean. Hori eginez gero, ezingo da administrazioarekiko auzi errekurtsorik aurkeztu harik eta berraztertzekoaren berariazko ebazpena eman edo ustezko ezespena gertatu arte. Dena dela, egoki iritzitako beste edozein errekurtso aurkez daiteke.	 
	Guztiek jakin dezaten argitaratzen da hau.

